cyanic-selkie/wikianc huggingface dataset:
Գուգլ և Վիքիպեդիա
Պատմություն
2007 թվականին Գուգլը ներկայացրել է Knol հանրագիտարանը՝ օգտատիրական բովանդակությամբ։ Տարբեր լրատվամիջոցներ նշել են, որ այս ապրանքը նման է Վիքիպեդիային և այն անվանել են Վիքիպեդիայի մրցակից ։
2008 թվականին տարբեր լրատվական աղբյուրներ հաղորդել են, որ Վիքիպեդիայի թրաֆիկի մեծ մասը գալիս է Գուգլ որոնողական համակարգից ։
2010 թվականի փետրվարին Գուգլ ընկերությունը Վիքիմեդիա հիմնադրամին տրամադրել է 2,000,000 ԱՄՆ դոլարի չափով առաջին դրամաշնորհը ։ Գուգլի հիմնադիր Սերգեյ Բրինը մեկնաբանել է, որ «Վիքիպեդիան համացանցի մեծագույն հաղթանակներից մեկն է» ։
2018 թվականի մարտին ՅուԹյուբը հայտարարել է, որ Վիքիպեդիայից տեղեկատվություն է օգտագործելու իր հարթակի վրա տեսանյութերում ապատեղեկատվության տարածման խնդիրը լուծելու համար ։
2019 թվականի հունվարին Գուգլը 3 միլիոն դոլար է նվիրաբերել Վիքիմեդիա Հիմնադրամին   ։
2012 թվականի մայիսին Գուգլը «knowledge graph» անվանմամբ ֆունկցիա է ավելացրել՝ որոնողական համակարգի արդյունքները բարելավելու համար։ Knowledge Grap-ից ստացված տեղեկատվությունը ներկայացված է ուղղանկյունի տեսքով, որը Գուգլն անվանել է «գիտելիքների վահանակ» (knowledge panel) և գտնվում է որոնման արդյունքներից աջ (բջջային սարքի դեպքում՝ վերևում)։ Այս տեղեկաքարտում ներկայացված տեղեկատվության մեծ ծավալը վերցված է Վիքիպեդիայից, ինչպես նաև ԿՀՎ-ի համաշխարհային փաստագրական ժողովածուից և Վիքիտվյալներից։
Ծանոթագրություններ
Կատեգորիա:Վիքիպեդիա Կատեգորիա:Գուգլ Կատեգորիա:Վիքիմեդիա
Սերգեյ Շիշկո
Սերգեյ Շիշկո (Шишко Сергій Федорович, ), խորհրդային և ուկրաինացի նկարիչ։ ԽՍՀՄ ժողովրդական նկարիչ (1974) ։ Կիևի պատվավոր քաղաքացի ։ 1952 թվականից` Խորհրդային Միության կոմունիստական կուսակցության անդամ։
Արտաքին հղումներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Բնանկարիչներ Կատեգորիա:Ուկրաինացի նկարիչներ Կատեգորիա:ԽՍՀՄ ժողովրդական նկարիչներ Կատեգորիա:Լենինի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ
Գյունեի Փաշա
Գյունեի Փաշա, ձմեռանոց Դիլիջանի շրջանում։ 1926 թվականին ուներ 35 հայ բնակիչ, իսկ հետագայում լքվել է ։
Ծանոթագրություններ
Կատեգորիա:Ձմեռանոցներ
An Absence of Empathy
An Absence of Empathy - Frameshift խմբի երկրորդ ալբոմը պրոգրեսիվա-մետալիկ ալբոմը, դուրս է եկել 2005 թվականին Հենին Պաուլի ProgRock Records լեյբլում։ Ինչպես խմբի մնացած բոլոր, այնպես էլ այս ալբոմը ևս հիմնած է Օկսֆորդից մի պրոֆեսորի նույնանուն գրքի վրա՝ էվոլուցիանիստ Ռիչարդ Դոքինզը։ Երգի վոկալիստն է Սեբաստյան Բախը։ Մյուս գործիքների վրա աշխատել են Հենին Պաուլի խմբի անդամները։
Մասնակիցներ
Կատեգորիա:2005 ալբոմներ
Բալըգգյոլ
Բալըգգյոլ, լեռ Թուրքիայում, Հայկական Պար լեռնահամակարգում, Էրզրումի նահանգի Բայազետի գավառում, բարձրությունը 2800 մետր է ։
Ծանոթագրություններ
Կատեգորիա:Թուրքիայի լեռներ Կատեգորիա:Էրզրումի նահանգ
Վիտալի Կլիչկո
Վիտալի Վլադիմիրովիչ Կլիչկո (Віталій Володимирович Кличко, ), ուկրաինացի քաղաքական գործիչ, Կիևի քաղաքագլուխը (2014 թվականի հունիսի 5-ից), Կիևի քաղաքային պետական վարչության ղեկավարը (2014 թվականի հունիսի 25-ից) , 7-րդ գումարման Ուկրաինայի ժողովրդական պատգամավոր (2012 թվականի դեկտեմբերի 12-ից մինչև 2014 թվականի հունիսի 5-ը), որտեղ եղել է Գերագույն ռադայի «УДАР» ֆրակցիայի ղեկավարը, Ուկրաինայի նախագահի խորհրդատուն (2005—2006 ոչ հաստիքային, 2006—2008 հաստիքով), ֆիզիկական կրթության և սպորտի բնագավառում գիտությունների թեկնածու, 2010 -2015 թվականներին ուկրաինական «УДАР» կուսակցության և Պետր Պորոշենկոյի «Համերաշխություն» դաշինքի լիդերը , «Ռոկկի» ֆիլմի մյուզիքլի պրոդյուսերը (եղբոր և Սիլվեստր Ստալոնեյի հետ միասին) ։
Նախկինում եղել է քիքբռնցքամարտիկ, պրոֆեսիոնալ բռնցքամարտիկ, հանդես է եկել ծանր քաշային կարգում։ WBC վարկածով (2004-2005, 2008-2013) բռնցքամարտի աշխարհի չեմպիոն ։ The Ring ամսագրի (2004-2005) և WBO (1999-2000) վարկածներով բռնցքամարտի աշխարհի նախկին չեմպիոն։ Տարբեր կազմակերպությունների վարկածով քիքբռնցքամարտի աշխարհի առաջնությունների վեցակի չեմպիոն (չորս պրոֆեսիոնալ, երկու սիրողական)։ Սիրողական բռնցքամարտի Ուկրաինայի եռակի չեմպիոն։
2003 թվականի օգոստոսին եղբոր՝ Վլադիմիրի հետ, ստեղծեց «Կլիչկո եղբայրների հիմնադրամ» բարեգործական կազմակերպությունը։
2005 թվականի նոյեմբերին հայտարարեց սպորտային կարիերան ավարտելու մասին, իսկ 2007 թվականին՝ այն վերսկսելու մասին։ Սպորտային կարիերան վերջնականապես ավարտեց 2013 թվականի դեկտեմբերին ։
Նրա փոքր կամ կրտսեր եղբայր Վլադիմիր Կլիչկոն նույնպես պրոֆեսիոնալ բռնցքամարտիկ է, WBA super, WBO, IBF, IBO և The Ring վարկածներով ծանր քաշային կարգում բռնցքամարտի աշխարհի չեմպիոն։
Մարզիչը՝ Ֆրից Զդունեկ (Վլադիմիրին նույնպես մարզել է)։
Արտաքին հղումներ
Կատեգորիա:Ուկրաինացի բռնցքամարտիկներ Կատեգորիա:Ուկրաինայի քաղաքական գործիչներ Կատեգորիա:Եվրամայդանի մասնակիցներ Կատեգորիա:Ուկրաինայի հերոսներ Կատեգորիա:Կիևի պատվավոր քաղաքացիներ Կատեգորիա:Գինեսի գրքի ռեկորդակիրներ Կատեգորիա:Կիևի համալսարանի շրջանավարտներ
Դավիթ Ավետիսյան (այլ կիրառումներ)
Դավիթ Ավետիսյան անունը կարող է վերաբերել հետևյալ անձանց.
Սեռա դի Ֆեռո
Սեռա դի Ֆեռո (Serra-di-Ferro), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի Այաչչոյի շրջանի կազմի մեջ։
Համայնքի INSEE կոդ՝ 2A276։
Բնակչություն
Համայնքի բնակչությունը 2008 թվականին կազմում էր 438 մարդ։
Տնտեսություն
2007 թվականի տվյալներով 270 աշխատունակ տարիքի մարդկանցից (15-64 տարեկան) 169-ը տնտեսապես ակտիվ էին, 101-ը անգործունակ (ակտիվության ցուցանիշը 62,6 %, 1999 թվականին եղել է՝ 55,9 %)։ 169 աշխատունակ բնակիչներից 147-ը աշխատում էին (100 տղամարդ և 47 կին), անաշխատանք էին 22-ը (8 տղամարդ և 14 կին)։ 101 անգործունակ մարդկանցից 12-ը աշակերտներ կամ ուսանողներ են, 39-ը թոշակառու, 50-ը անաշխատունակ էին այլ պատճառներով ։
2008 թվականին կոմունայում հաշվվել են 179 հարկատու տնտեսություններ, որտեղ ապրել է 361 մարդ։ Միջին եկամուտը մեկ մարդու հաշվով կազմել է 16 822 եվրո ։
Արտաքին հղումներ
Կատեգորիա:Ֆրանսիայի համայնքներ
Unconditionally
«Unconditionally», Քեթի Փերրիի երգն իր Prism (2013) չորրորդ ստուդիական ալբոմից։ Ստեղծագործությունը գրվել է Քեթիի կողմից, պրոդյուսերներն են Մաքս Մարտինը և Լուկաշ Հոտվալդը։ Երգը պաշտոնապես թողարկվել է 2013 թվականի հոկտեմբերի 16-ին։ Երգը անպատասխան սիրո մասին է։ Փերրին հայտնել է, որ «Unconditionally»-ն ալբոմի իր սիրելի երգն է և նվիրված է Ջոն Մեյերին։
Երգը գրավել է 14-րդ տեղը ամերիկյան Billboard Hot 100 աղյուսակում՝ դառնալով Փերրիի միակ երգը վերջին 5 տարվա մեջ, որ չի ընդգրկվել աղյուսակի առաջին տասնյակում։
Երգացանկ
1. "Unconditionally" – 3։48
2. "Unconditionally" (ինստրումենտալ) – 3։48
Ծանոթագրություններ
Կատեգորիա:2013 սինգլներ Կատեգորիա:Սինգլներ Կատեգորիա:Քեթի Փերրիի երգեր Կատեգորիա:Քեթի Փերրիի սինգլներ Կատեգորիա:2013 երգեր
Բավրիե (առվակ)
Բավրիե, առվակ Ճորոխի ավազանում, ոռոգելով համանուն գյուղի հանդամասերը՝ աջից միանում է Ճորոխին ։
Ծանոթագրություններ
Կատեգորիա:Առվակներ
Բեստ (լեռ)
Բեստ, Էջնոս-կալասի, լեռ կամ սար Մոկսում, Անձղոց գյուղի մոտ։ Գագաթին կան եկեղեցու և բերդի ավերակներ։ Ուխտատեղի է ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ
Ունանիմիզմ
Ունանիմիզմ (Unanimisme, ), գրական ուղղություն՝ ֆրանսիական գրականության մեջ։ Առաջացել է վաղ 1900-ականներին՝ համախմբելով Ժյուլ Ռոմենին, Ժորժ Դյուամելին, Ժ․ Ռ․ Արկոսին, Ժ․ Շենևիեռին, Շ․ Վիլդրակին, Լ․ Դյուրտենին և ուրիշների։ Իրենց հայտարարելով սիմվոլիզմի հակառակորդներ՝ նրանք ձգտում էին կյանքի ճշմարտացի պատկերման, ոճի պարզության։ Քարոզում էին ժողովուրդների միաբանություն, բնության հետ մարդու միաձուլում։ Ունանիմիզմի փիլիսոփայության հիմքն են կազմել Է. Դյուրկհեյմի սոցիոլոգիան, Ա․ Բերգսոնի փիլիսոփայության սկզբունքները, ինչպես և ամերիկյան պրագմատիզմի որոշ դրույթներ։ Ունանիմիզմի համար գրական օրինակ է ծառայել Ու․ Ուիտմենի և Է․ Վերհարնի պոեզիան։ Չնայած իդեալիստական կողմնորոշմանն ու ելակետային հակասություններին, ունանիմիզմ իր առաջացման շրջանում դրական ազդեցություն է գործել ֆրանիսական գրականության զարգացման վրա։
Կատեգորիա:Ֆրանսիական գրականություն
Պերվոմայսկի շրջան (Դոնի Ռոստով)
Պերվոմայսկի շրջան (Первомайский район), վարչատարածքային միավոր, Ռուսաստանի Դոնի Ռոստով քաղաքի 8 շրջաններից մեկը։ Հիմնվել է 1936 թվականի դեկտեմբերի 15-ին։
Արդյունաբերություն
Պերվոմայսկի շրջանում գտնվում է 1922 ձեռնարկություն, որոնցում աշխատում է 58 300 մարդ։ Շրջանի խորհրդանիշն ու այցեքարտն են համարվում գյուղատնեսական մեքենաշինությունը, ավիացիոն համալիրը, սարքաշինությունը։ «Ռոստսելմաշ» ՍՊԸ-ն, «Պրիբոր» դաշնային պետական միացյալ ձեռնարկությունը, «Գրանիտ» ԲԲԸ-ն, «Դոնավիա» ԲԲԸ-ն, «Քաղաքացիական ավիացիայի Ռոստովի թիվ 412 գործարան» ԲԲԸ-ն, «Բիզոն» ՍՊԸ-ն, «Ալմազ» ԲԲԸ-ն հայտնի են Ռուսաստանի սահմաններից դուրս։
Տրանսպորտ
Շրջանի տարածքում գտնվում է մերձքաղաքային հաղորդակցության «Սելմաշ» երկաթուղային կայարանը։ Ռոստովի օդանավակայանի Հյուսիսային Կովկասում խոշորագույն համալիրը տեղավորված է 400 հա տարածքում, ունի միջազգային չափանիշներին համապատասխան թռիչքավայրէջքուղի, ավելի քան 17 հազար մ² մակերեսով օդանավակայանի շենք, ներքին և միջազգային թռիչքների մեծ աշխարհագրություն։
Առևտուր
Շրջանում գտնվում են 15 շուկա, 4 հյուրանոց, 714 խանութ։
Մշակույթ
Շրջանում գործում են 50 կրթական հաստատություններ, որոնցից 2-ը բուհեր են, 20-ը՝ դպրոցներ, 5-ը՝ միջին մասնագիտական կրթության հաստատություններ, 23-ը՝ նախադպրոցական ուսումնական հաստատություններ։
Նաև քաղաքացիների և քաղաքի հյուրերի հանգստի համար ստեղծվել է «Ռոստովի ծով» արհեստական լճակը՝ 52 հա մակերեսով և սաղարթավոր ու փշատերև ծառերով լայնածավալ անտառապուրակային գոտիով։
Արտաքին հղումներ
Կատեգորիա:Դոնի Ռոստովի շրջաններ
Love You Like a Love Song
«Love You Like a Love Song», ամերիկյան Selena Gomez & the Scene խմբի երգն է։ Այն թողարկվել է 2011 թվականի հունիսի 17-ին Hollywood Records լեյբլի կողմից, որպես խմբի երրորդ՝ «When the Sun Goes Down» ստուդիական ալբոմի երկրորդ սինգլ։ Երգը գրվել է Rock Mafia դուետի և Ադամ Շմալհոլզի կողմից։
Երգի տեսահոլովակը, որի ռեժիսորներն են Ջերեմի Ջասպերը և Ջորջի Գրևիլը, թողարկվել է 2011 թվականի հունիսի 23-ին Սելենա Գոմեսի VEVO ալիքում ։ 2012 թվականին տեսահոլովակը MTV Video Music Awards մրցանակաբաշխությունում առաջադրվել է «Կնոջ լավագույն տեսահոլովակ» մրցանակին , սակայն չի հաղթել ։
Հավաստագրումներ
† Since May 9, 2013, RIAA certifications for digital singles include on-demand audio and/or video song streams in addition to downloads.
Արտաքին հղումներ
Կատեգորիա:2011 սինգլներ Կատեգորիա:Սելենա Գոմեսի երգեր
Էդուարդ Կարսյան
Էդուարդ Վարդանի Կարսյան, հայ նկարիչ, դիզայներ։ Հայաստանի նկարիչների միության անդամ։
Ճարտարապետ-դիզայներ Լևոն Կարսյանի եղբայրը։
Կենսագրություն
Էդուարդ Կարսյանը ծնվել է 1942 թվականին Երևանում՝ նկարիչների ընտանիքում։ 1967 թվականին ավարտել է Մոսկվայի Ստրոգանովի անվան ուսումնարանի (այժմ՝ Մոսկվայի բարձրագույն գեղարվեստա-արդյունաբերական ակադեմիա) մոնումենտալ-դեկորատիվ արվեստի բաժինը։ 1974-1979 թվականներին աշխատել է Պոդոլսկի գեղարվեստի արվեստանոցում, 1979-1985 թվականներին՝ Հայաստանի Գեղարվեստի ֆոնդում։ Որմնանկարներ է ստեղծել տարբեր քաղաքներում ։
Կարսյանի «Հիշողություններ» շարքի կտավները ներկայացնում են Ֆրանսիա, Իտալիա, ԱՄՆ, Ավստրիա, Հունաստան և այլ երկրներ կատարած ճամփորդությունների տպավորությունները ։
Ստեղծագործություններ
Իրականացրել է հետևյալ կառույցների ինտերիերը և ձևավորումը՝
Ցուցահանդեսներ
Անհատական ցուցահանդեսներ է ունեցել Փարիզում, Հռոմում, Լոս Անջելեսում, Նյու Յորքում, Երևանում («Էդուարդ Կարսյան. Հետահայաց» խորագիրը կամ «Ռետրո», 2012, Կալենց թանգարան ) և այլուր։
Ծանոթագրություններ
Կատեգորիա:Հայ նկարիչներ Կատեգորիա:Հայ դիզայներներ Կատեգորիա:Հայաստանի նկարիչների միության անդամներ Կատեգորիա:Հայաստանի ճարտարապետների միության անդամներ
Սեռա դի Սկոպամենե
Սեռա դի Սկոպամենե (Serra-di-Scopamène), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալոնո Սկոպամենե կանտոնի Սարտեն շրջանի կազմի մեջ։
Համայնքի INSEE կոդ՝ 2A278։
Բնակչություն
Համայնքի բնակչությունը 2008 թվականին կազմում էր 108 մարդ։
Տնտեսություն
2007 թվականի տվյալներով 65 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 15-ը անգործունակ (ակտիվության ցուցանիշը 76,9 %, 1999 թվականին եղել է՝ 63,2 %)։ 50 աշխատունակ բնակիչներից 38-ը աշխատում էին (22 տղամարդ և 16 կին), անաշխատանք էին 12-ը (7 տղամարդ և 5 կին)։ 15 անգործունակ մարդկանցից 4-ը աշակերտներ կամ ուսանողներ են, 1-ը թոշակառու, 10-ը անաշխատունակ էին այլ պատճառներով ։
2008 թվականին կոմունայում հաշվվել են 62 հարկատու տնտեսություններ, որտեղ ապրել է 97 մարդ։ Միջին եկամուտը մեկ մարդու հաշվով կազմել է 12 444 եվրո ։
Արտաքին հղումներ
Կատեգորիա:Ֆրանսիայի համայնքներ
Զագրեբի համալսարան
Զագրեբի համալսարան (Sveučilište u Zagrebu, Universitas Studiorum Zagrabiensis), ամենամեծ համալսարանը Խորվաթիայում, Կենտրոնական և Արևելյան Եվրոպայի ամենահին շարունակաբար գործող համալսարաններից է ։ Ըստ Շանհայի համալսարանների ակադեմիական վարկանիշի՝ Զագրեբի համալսարանը դասվում է աշխարհի լավագույն 500 համալսարանների շարքում ։
Պատմություն
1669 թվականի սեպտեմբերի 23-ին կայսեր Լեոպոլդ I Համսբուրգը հրամանագիր է ստորագրում Զագրեբում ճիզվիտների ակադեմիա ստեղծելու մասին ։ Փաստաթղթի համաձայն փիլիսոփայության ուսումնասիրությունը Զագրեբում ձեռք է բերում իրավական կարգավիճակ որպես Neoacademia Zagrabiensis և պաշտոնապես դառնում բարձրագույն ուսումնական հաստատություն։
1990 թվականին համալսարանը ստացել է ինքնավարություն և միացել է Բոլոնիայի գործընթացին։
Կառուցվածք
Ներկայումս համալսարանն ունի 29 ֆակուլտետներ, 3 ակադեմիաներ, 3 կենտրոններ և 2 ուսանողական կենտրոններ ։
Ֆակուլտետներ
Ակադեմիաներ
Համալսարանական կենտրոններ
Ուսանողական կենտրոններ
Համալսարանին կից գործում է «Լիբեր» հրատարակչությունը։
Արտաքին հղումներ
Կատեգորիա:Խորվաթիայի համալսարաններ
Սենտ Լյուսի դե Տալանո
Սենտ Լյուսի դե Տալանո (Sainte-Lucie-de-Tallano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A308։
Բնակչություն
Համայնքի բնակչությունը 2008 թվականին կազմում էր 405 մարդ։
Տնտեսություն
2007 թվականի տվյալներով 203 աշխատունակ տարիքի մարդկանցից (15-64 տարեկան) 139-ը տնտեսապես ակտիվ էին, 64-ը անգործունակ (ակտիվության ցուցանիշը 68,5 %, 1999 թվականին եղել է՝ 56,9 %)։ 139 աշխատունակ բնակիչներից 129-ը աշխատում էին (79 տղամարդ և 50 կին), անաշխատանք էին 10-ը (5 տղամարդ և 5 կին)։ 64 անգործունակ մարդկանցից 9-ը աշակերտներ կամ ուսանողներ են, 28-ը թոշակառու, 27-ը անաշխատունակ էին այլ պատճառներով ։
2008 թվականին կոմունայում հաշվվել են 205 հարկատու տնտեսություններ, որտեղ ապրել է 393 մարդ։ Միջին եկամուտը մեկ մարդու հաշվով կազմել է 15 529 եվրո ։
Արտաքին հղումներ
Կատեգորիա:Ֆրանսիայի համայնքներ
Բլանշ Թեբոմ
Բլանշ Թեբոմ, ամերիկացի օպերային մեցցո-սոպրանո, վոկալի ուսուցիչ, օպերային ռեժիսոր։ Հանդիսանում էր ամերիկյան օպերային երգչուհիների առաջին սերնդի ներկայացուցիչներից, որոնք ունեցել են խիստ հաջողակ միջազգային կարիերա ։ Իր հայրենի երկրում սերտ կապ է ունեցել Նյու Յորքի Մետրոպոլիտեն օպերայի հետ, որը տևել է 22 տարի։ «Opera News» ամսագրում գրել էին․ «Լինելով հավակնոտ գեղեցկուհի թավշյա, դրամատիկ մեցցոյով, Թեբոմն այնքան բնական է դիտվում օպերայում․ նա բեմը լցնում է հին դպրոցը ներկայացնող դիվայի նրբագեղ հպարտությամբ, հաճուքով օգտագործելով femmes du monde դերեր կատարելու հնարավորությունը, ինչպիսիք են Մարինան «Բորիս Գոդունով» օպերայից, Սալոմեն ու Դալիլան» ։
Թեև հանդես է եկել լայն երգացանկով, որտեղ ընդգրկված էին ստեղծագործություններ Հենդելից ու Մոցարտից մինչև Վերդի ու Դեբյուսի, առավելապես հայտնի է եղել Ռիխարդ Վագների օպերաների կատարմամբ։ Նրա կատարմամբ վագներյան երկու ամենահայտնի դերերգերն էին Ֆրիկան «Վալկիրիա» օպերայից և Բրանգենան «Տրիստան և Իզոլդա» օպերայից ։ Վերջին դերերգը նա կատարել է Լոնդոնում 1952 թվականին կատարված ձայնագրության համար Կիրսթեն Ֆլագսթադի, Լյուդվիգ Զուտհաուսի և դիրիժոր Վիլհելմ Ֆուրտվենգլերի հետ։ Բացի մի քանի այլ ձայնագրություններից, կարիերայի ընթացքում նաև նկարահանվել է «Իռլանդացու աչքերը ժպտում են» (1944) և «Մեծ Կարուզո» (1951) երկու խաղարկային ֆիլմերում։
1967 թվականին բեմին հրաժեշտ տալուց հետո որպես օպերային ռեժիսոր 6 տարի աշխատել է Ատլանտայում, որից հետո երգեցողություն դասավանդել ինչպես մասնավոր, այնպես էլ Արկանզասի և Սան Ֆրանցիսկոյի համալսարանների երաժշտական ֆակուլտետներում։ Նաև համահիմնադրել է Opera Arts Training Program ծրագիրը Սան Ֆրանցիսկոյի աղջիկների երգչախմբի համար և մոտավորապես չորս տասնամյակ աշխատել Մետրոպոլիտեն օպերայի վարչությունում ։
Վաղ կյանք և կրթություն
Ծնվել է 1915 թվականին Փենսիլվանիա նահանգի Մոնեսեն քաղաքում՝ ԱՄՆ տեղափոխված շվեդ ներգաղթյալների ընտանիքում ։ Հասակ է առել Օհայո նահանգի Կանտոն քաղաքում, որտեղ զբաղվել է բալետով ու երգել եկեղեցու երգչախմբում։ Ավարտել է բիզնես քոլեջն ու որպես քարտուղարուհի աշխատանքի անցել Կանտոնի արդյունաբերական ֆիրմաներից մեկում ։
1938 թվականին, որբ դեռ աշխատում էր որպես քարտուղարուհի, ծնողների հետ ճանապարհորդել է դեպի Շվեդիա։ Ամերիկայից դեպի Եվրոպա նավանցման ժամանակ նրան նավի հյուրասենյակում երգելիս լսել է դաշնակահար Կոստի Վեհանենը, որը Մարիան Անդերսոնի մշտական նվագակցողն էր ու վոկալի ուսուցիչը։ Խիստ տպավորվելով նրա տաղանդով՝ Վեհանենն զբաղվել է այն հարցով, որ Թեբոմը Նյու Յորքում դասեր առնի Անդերսոնի վոկալի ուսուցիչ Ջուզեպպե Բոգետիի մոտ։ 1941 թվականի հուլիսին վերջինիս մահից հետո ուսումնառությունը շարունակել է Մետրոպոլիտեն օպերայի մեցցո-սոպրանո Էդիթ Ուոլկերի ու Մարգարետ Մաթցենաուերի մոտ ։
Կարիերայի սկիզբ և Մետրոպոլիտեն օպերա
1941 թվականի նոյեմբերին որպես մեներգչուհի հանդես է եկել Ֆիլադելֆիայի նվագախմբի հետ տեղի Academy of Music օպերային թատրոնում, որտեղ 1944 թվականի նոյեմբերի 28-ին նաև ներկայացել է պրոֆեսիոնալ օպերային դեբյուտով՝ կատարելով «Տրիստան և Իզոլդա» օպերայից Բրանգենայի դերերգը․ նույն դերով հանդես է եկել Մետրոպոլիտեն օպերայում դեկտեմբերի 14-ին ։
Մետրոպոլիտեն օպերայում երգել է հաջորդ 22 համերգաշրջաններում՝ կարիերայի ընթացքում տալով 357 ներկայացում։ Մետրոպոլիտենում ամենահաճախ երգած դերերից էր Ամներիսը Վերդիի «Աիդա» օպերայից․ մի դեր, որը նա կատարել է 80 բեմադրություններում այնպիսի Աիդաների առկայությամբ, ինչպիսիք էին՝ Գլորիա Դեյվին, Ֆլորենս Կիրկը, Զինկա Միլանովան, Հերվա Նելլին, Դելիա Ռիգալը, Անտոնիետտա Ստելլան, Ռենատա Տեբալդին և Լյուբա Վելիչը ի թիվս այլոց ։ Գերազաց կատարել է Վագների օպերաները Մետրոպոլիտենում՝ կերտելով այնպիսի դերերգեր, ինչպիսիք են՝ Էրդան «Հռենոսի ոսկին» օպերայից, Մագդալենան «Նյուրնբերգի մայսթերզինգերները» օպերայից, Օրտրուդը «Լոհենգրին» օպերայից, Վեներան «Տանհոյզեր» օպերայից, Վալտրաուտեն «Աստվածների մայրամուտը» օպերայից և Ֆրիկան «Վալկիրիա» օպերայից ։
Այլ կատարողական աշխատանք
Եվրոպայում դեբյուտը կատարել է 1950 թվականին՝ Ստոկհոլմի Թագավորական օպերայում հանդես գալով Դալիլայի դերերգով։ Միացյալ Թագավորությունում առաջին անգամ ելույթ է ունեցել 1950 թվականի ամռանը Գլայնդբորնյան փառատոնի ընթացքում Դորաբելլայի դերերգով ։ 1957 թվականին ժամանել է Լոնդոն՝ Կովենտ գարդեն արքունական թատրոնում կատարելու Դիդոյի դերերգը Էկտոր Բեռլիոզի «Տրոյացիներ» օպերայում։
1957 թվականին, Սառը պատերազմի գագաթնակետին, Թեբոմը եղել է Մոսկվայի Մեծ թատրոնում հանդես եկած առաջին ամերիկուհին, որը երեքշաբաթյա համերգաշրջանի ընթացքում կատարել է Կարմենի դերեգը ։ Շուտով համերգային շրջագայությամբ շրջել է Ռուսաստանում։ Ներկայացումներ է տվել նաև Հունաստանում, այդ թվում՝ Պարթենոնի առջև ։ 1960 թվականին Դալլասի օպերայում կատարել է Ռուգիերոյի դերերգը, 1964 թվականին՝ Բոստոնում մարմնավորել Ալբան Բերգի «Լուլու» օպերայից կոմսուհի Գեշվիցին։ Ֆիլադելֆիայի Գրանդ օպերայում հանդես է եկել նաև արքայազն Օրլովսկու (1965 և 1967) և Բրանգենայի (1967) դերերգերով ։
Հետ-օպերային կարիերա
1967 թվականին Մետրոպոլիտեն օպերայից հեռանալուց հետո Թեբոմն այլևս հանդես չի եկել օպերային բեմերում, սակայն պարբերաբար երգել է համերգներում և մենահամերգներում։ 1967 թվականի հունիսին նշանակվել է Ատլանտայի քաղաքային թատրոնի օպերային բաժնի ռեժիսոր ։ 1969 թվականին այդ կազմակերպության  սնանկացումից հետո հիմնադրել է իր սեփական՝ Ատլանտայի հարավային տարածաշրջանային օպերան ։ Այդ ընկերության գլխավոր տնօրենն է եղել մինչև 1973 թվականը, երբ այն դադարել է գործել ։
Ատլանտայում աշխատելու տարիներին ակտիվորեն զբաղվել է նաև վոկալի դասեր տալով։ 1973 թվականին տեղափոխվել է Լիթլ Ռոք ու անդամագրվել Արկանզասի համալսարանի երաժշտության ֆակուլտետին։ 1980 թվականին նշանակվել է Սան Ֆրանցիսկոյի պետական համալսարանի օպերային բաժնի ղեկավար։
1980-ականների վերջին Էլիզաբեթ Էփլինգի հետ համահիմնադրել է Opera Arts Training Program ծրագիրը Սան Ֆրանցիսկոյի աղջիկների երգչախմբի համար և շարունակել ղեկավարել այդ կազմակերպությունը մինչև 2000-ականների սկիզբը։ Այդ ծրագրի մի քանի շրջանավարտներ հետագայում դարձել են պրոֆեսիոնալ օպերային երգչուհիներ ։ 1970-2008 թվականների ընթացքում եղել է Մետրոպոլիտեն օպերայի վարչության անդամ, ինչպես նաև «Միսս Ամերիկա» մրցույթի ժյուրիի կազմում ։
Վախճանվել է սրտի անբավարարությունից 94 տարեկանում Սան Ֆրանցիսկոյի իր տանը 2010 թվականի մարտի 23-ի երեքշաբթի օրը ։
Արտաքին հղումներ
Կատեգորիա:1915 ծնունդներ Կատեգորիա:2010 մահեր Կատեգորիա:ԱՄՆ-ի օպերային երգիչ-երգչուհիներ
Կառլոս Գոն
Կառլոս Գուն (كارلوس غصن, Kárlos Ġoṡn, Carlos Ghosn, Carlos Ghosn ), Բրիտանական կայսրության շքանշանակիր, բրազիլացի-լիբանանցի-ֆրանսիացի գործարար, որն այժմ ֆրանսիական Renault ընկերության նախագահը և գլխավոր տնօրենը, ճապոնական Nissan ընկերության նախագահը և նախկին գլխավոր գործադիր տնօրենը և Mitsubishi Motors-ի նախագահն է։ 2013 թվականի հունիսից մինչև 2016 թվականի հունիսը Գոնը եղել է ռուսական ԱվտոՎԱԶ ավտոմոբիլաշինական ընկերության նախագահը ։ Գոնը նաև Renault-Nissan Alliance ֆրանս-ճապոնական ռազմակավարական գործընկերային դաշինքի նախագահը և գլխավոր գործադիր տնօրենն է։ Դաշինքը, որը «Նիսանից» և «Ռենոյից» բացի ներառում է նաև «ԱվտոՎԱԶ»-ը և «Միցուբիշին», 2010-17 թվականներին զբաղեցրել է համաշխարհային ավտոմոբիլաշինական շուկայի մոտ 10%-ը՝ դառնալով աշխարհում երրորդ խոշոր ավտոմոբիլաշինական կոնցեռնը    ։
«Նիսանի» ֆինանսական վիճակը կարգավորելուց հետո 2002 թվականին Fortune գործարար պարբերականը Գոնին պարգևատրեց «Տարվա ասիացի գործարար» մրցանակով ։
2003 թվականին «Fortune»-ը նրան ճանաչեց ԱՄՆ-ից դուրս բիզնեսում 10 ամենաուժեղ մարդկանցից մեկը, և թերթի ասիական խմբագրությունը նրան ճանաչեց տարվա մարդ։
Financial Times-ի և PricewaterhouseCoopers-ի համատեղ հետազոտություններով Կառլոս Գոնը ճանաչվեց 2003 թվականին աշխարհում ամենահարգված չորրորդ գործարարը և ամենահարգված երրորդ գործարարը 2004-ին և 2005-ին  ։
Գոնը և իր բիզնեսը արագ ճանաչման հասան Ճապոնիայում և ամբողջ աշխարհում, իսկ նրա կյանքը տեղ գտավ ճապոնական մանգաներում ։
Գոնը «Նիսանի» գլխավոր գործադիր տնօրենի պաշտոնից հրաժարական տվեց 2017 թվականի ապրիլի 1-ին՝ շարունակելով մնալ ընկերության նախագահը։
Վաղ տարիներ և կրթություն
Կառլոսի պապը՝ Բիչարա Գոնը Լիբանանից Բրազիլիա է գաղթել 13 տարեկան հասակում՝ հաստատվելով բրազիլա-բոլիվիական սահմանից ոչ հեռու գտնվող Սան-Միգել-դու-Գուապորե քաղաքում ։ Բիչարա Գոնը ձեռնարկատեր էր, որը ղեկավարում էր գյուղատնտեսական և ռետինե արտադրանքների, ավիացիայի ոլորտի մի քանի ընկերություններ ։ Նրա որդին՝ Ժորժ Գոնը ամուսնացավ նիգերական ծագմամբ կնոջ հետ, որի ընտանիքը նույնպես գաղթել էր Լիբանանից, և տեղափոխվեցին Ռոնդոնիա նահանգի մայրաքաղաք Պորտու Վելյու ։
Կառլոս Գոնը ծնվել է 1954 թվականի մարտի 9-ին Պորտո Վելյուում ։ Երբ նա ընդամենը երկու տարեկան էր, հակասանիտարական ջուր խմելու հետևանքով հիվանդացավ և մոր հետ տեղափոխվեց Ռիո դե Ժանեյրո ։ Գոնն այնտեղ ամբողջությամբ չապաքինվեց և 1960 թվականին, երբ արդեն 6 տարեկան էր, մոր և քրոջ հետ տեղափոխվեց Բեյրութ, որտեղ ապրում էր իր տատը ։
Միշլենից դեպի Ռենո
1985 թվականին, երբ Գոնը 30 տարեկան էր, նշանակվեց Միշլենի հարավամերիկյան բաժնի գլխավոր օպերացիոն տնօրեն ։ Գոնն ընկերության Հարավային Ամերիկայի բաժնում ստեղծեց ֆրանսիացիների, բրազիլացիների և այլ ազգերի լավագույն փորձի վրա հիմնված խաչաձև կառավարման թիմեր ։ Բրազիլիայում ունեցած բազմամշակույթ փորձը դրեց կառավարման իր բազմամշակույթ ոճի հիմքը և բազմազանության շեշտադրումը որպես բիզնես ակտիվ  ։ Գոնի ղեկավարած բաժինը շահությաբերությանը վերադարձավ երկու տարում ։
Միշլենի հարավամերիկյան բաժնում իր առաքելությունը կատարելուց հետո Գոնը 1989 թվականին նշանակվեց ընկերության հյուսիս-ամերիկյան բաժնի նախագահ և գլխավոր օպերացիոն տնօրեն և ընտանիքով տեղափոխվեց Հարավային Կարոլինայի Գրենվիլ քաղաք ։ 1990 թվականին նա հասավ մինչև «Michelin North America»-ի գլխավոր գործադիր տնօրենի պաշտոնին ։ Գոնը նախագահեց ընկերությունը վերակառուցման փուլում, երբ այն նոր էր ձեռք բերել ամերիկյան Uniroyal Goodrich Tire Company ընկերությունը ։
1996 թվականին վատ վիճակում գտնվող ֆրանսիական Renault մեքենաշինական ընկերությունը Գոնին հրավիրեց վաճառքի, առաջադեմ հետազոտությունների և արտադրության գծով գործադիր փոխնախագահի պաշտոնին և նրան հանձնվեց Հարավային Ամերիկայի երկրների ընդհանուր շուկայում «Ռենոյի» բաժինը ։ Գոնի արմատական փոփոխությունները «Ռենոյին» վերադարձրին շահությաբերությունը 1997 թվականին ։
Նիսան և Ռենո-Նիսան դաշինքը
1999 թվականի մարտին «Ռենոն» և «Նիսանը» ստեղծեցին Renault-Nissan Alliance դաշինքը, իսկ մայիսին «Ռենոն» ձեռք բերեց «Նիսանի» բաժնետոմսի 36.8%-ը ։ Պահպանելով իր տեղը «Ռենոյում»՝ Գոնը 1999 թվականի հունիսին միաժամանակ ստանձնեց Nissan-ի գլխավոր օպերացիոն տնօրենի պաշտոնը, իսկ 2001 թվականի հունիսին դարձավ գլխավոր գործադիր տնօրեն ։ Երբ նա միացավ ընկերությանը, «Նիսանն» ուներ ընդհանուր մոտ 20 միլիարդ դոլարի պարտք (ավելի քան 2 տրիլիոն յեն), և իր 46 մոդել ավտոմեքենաներից ընդամենը 3-ն էր վաճառվում Ճապոնիայում, որտեղ գոյանում էր հիմնական շահույթը ։ Ընկերությունը խորտակման ուղղուց հետ բերելը գրեթե անհնար էր թվում   ։ 1999 թվականի հոկտեմբերին հրապարակված Գոնի «Նիսանի վերածննդի պլանում» նախատեսվում էր ընկերությանը շահութաբերությունը վերադարձնել 2000 թվականի ֆինանսական տարում, իսկ 2002 թվականի ֆինանսական տարվա վերջում շահութաբերության աճը հասցնել 4,5%-ի  ։ Գոնը խոստացավ հեռանալ, եթե այս նպատակներին չհասնի ։ Գոնն իր «Նիսանի վերածննդի պլանով» կոչ էր անում աշխատողների քանակը կրճատել 21,000-ով (ընդհանուր աշխատուժի 14%-ը), հիմնականում Ճապոնիայում, փակել ճապոնական 5 գործարան, կրճատել մատակարարների թիվը բաժնետոմսերի փաթեթների քանակը  ։ Գոնը չորրորդ ոչ ճապոնացին էր, որը դարձավ ճապոնական ավտոարտադրողի ղեկավար, Մարկ Ֆիլդսից, Հենրի Ուոլեսից և Ջեյմս Միլերից հետո ։ Աշխատատեղերի, գործարանների և մատակարարների քանակի կրճատմանը զուգընթաց Գոնը գնաց նաև «Նիսանում» գլխավոր և դրամատիկ կառուցվածքային և կորպորատիվ-մշակութային փոփոխությունների։
Գևորգ Պետրոսյան (դերասան)
Գևորգ Հովսեփի Պետրոսյան (Գևորգ Տեր-Պետրոսյան, ), հայ դերասան, բեմադրիչ։
Դերասան, բեմադրիչ Քրիստափոր Պետրոսյանի (Ռուսաստանի Փոքր թատրոնում, Գրոմով ազգանունով) եղբայրը ։
Կենսագրություն
Գևորգ Պետրոսյանը ծնվել է Օրդուբադում։ Սովորել է Մոսկվայի Լազարյան ճեմարանում։ 1881-1882 թվականներին հանդես է եկել Թիֆլիսի թատերական կոմիտեի դերասանական մշտական խմբում՝ Օրդուբադյան բեմական ազգանունով ։ 1878-ի դեկտեմբերին նա կազմակերպել է սիրողական մի թատերախումբ, ներկայացրել է Կարենյանի «Շուշանիկը» և խաղացել Վարդան Մամիկոնյանի դերը։ Նրա սիրողական խմբերում խաղացած դերերից հայտնի են Սմբատ Բագրատունին, Սոսոլը, Հերմանը։ Պրոֆեսիոնալ թատրոն է մտել 1881-ին։ Խաղացել է Զաքարե Իշխանի դերը «Ռուզան» (ըստ Մուրացանի) ներկայացման մեջ, եղել է Պետրոս Ադամյանի խաղընկերը «Դիմակահանդես»-ում (Կազարին և Զվեզդիչ), «Համլետ»-ում (Հորացիո) և վայելել նրա մտերմությունը։ 1883 թվականին ընդունվել է Պետերբուրգի տեխնոլոգիական ինստիտուտ։ Մինչև 1890 թվականը հանդես է եկել ուսանողական ինքնագործ խմբերում, միաժամանակ աշխատել տեղի և Մոսկվայի ռուսական թատրոններում ։ Պետրոսյանի ջանքերով 1891 թվականին Թիֆլիսում կազմակերպվել է մշտական թատերախումբ, որի կազմում են եղել Հովհաննես Աբելյանը, Գևորգ Տեր-Դավթյանը, Արամ Վրույրը, Պողոս Արաքսյանը, Սաթենիկ Չմշկյանը, Մարի Զաբելը, Արշակ Հարությունյանը, Մկրտիչ Ավալյանը, Վարդուհին և ուրիշներ։ 1891 թվականին մեկնել է Կոստանդնուպոլիս։ Սիրանույշին, Դավիթ Թրյանցին, Արմեն Արմենյանին հրավիրել է Թիֆլիս։ 1897-1905 թվականներին ակտիվ թատերական գործունեություն է ծավալել Բաքվի ու Թիֆլիսի թատերախմբերում, 1901-1905 թվականներին Հովհաննես Աբելյանի հետ ղեկավարել է Թիֆլիսի մշտական գործող թատերախումբը ։ Հայկական թատերարվեստը լայն զանգվածներին ներկայացնելու համար միայնակ և խմբերով հանդես է եկել հայաշատ քաղաքներում, նպաստել է ազգային թատերական մշակույթի առաջընթացին ։
Բեմադրություններ
Պետրոսյան բեմադրիչի իդեալը եղել է նոր տիպի համախմբային (անսամբլային) թատրոնը։ Պետրոսյանի ռեժիսուրան, հրապարակ բերելով նոր ու անծանոթ պիեսներ, խախտում էր հայ թատրոնի դերասանական հիերարխիան, ամպլուաների կարգավորվածությունը, բարդացնում դերասանի աշխատանքը։ Պետրոսյանի ռեժիսուրան բացառել է հապճեպ ու իմիջիայլոց փորձերը։ Նրա միզանցսենները միշտ պատճառաբանված էին լինում, կարևոր էր ընդհանուր տեմպը, տոնը :
Դերեր
Գևորգ Պետրոսյանի դերակատարումներն աչքի են ընկել կերպարի մանրակրկիտ ուսումնասիրությամբ։ Խաղացել է դրամատիկական, ողբերգական և բնութագրական դերեր։ Քննադատությունն ընդունել է նրան որպես մտքի դերասան, հույզերը բանականության ենթարկող։ Նա սկսել է հայ թատրոնի ավանդական խաղացանկից, անցել դասականության ճանապարհով ու հանգել նորագույնին, սկիզբ դնելով մեզանում 20-րդ դարի բեմական մտածողությանը ։ Պետրոսյանն ավելի հակված է եղել դրամատիկական դերերի։ Մեծ է եղել ռուսական դրամայի և ռուս դերասանական դպրոցի ազդեցությունը նրա բեմադրական և դերասանական արվեստի վրա։
Մահ
Իր համախոհ Սաթենիկ Ադամյանի հետ Պետրոսյանը ծրագրում է ստեղծել նոր թատրոն, նոր ժամանակներին համախոս և այդ ծրագրով ու իրենց ընտրած խմբով 1906 թվի աշնանը մեկնել են Նոր Նախիջևան (այժմ՝ Դոնի Ռոստով)։ Որտեղ և հոկտեմբերի 28-ին նա վախճանվել է։ Թաղվել է Թիֆլիսի Խոջիվանքի գերեզմանատանը ։
Սարոլա Կարկոպինո
Սարոլա Կարկոպինո (Sarrola-Carcopino), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Չելավո Մեցանա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A271։
Բնակչություն
Համայնքի բնակչությունը 2008 թվականին կազմում էր 1927 մարդ։
Տնտեսություն
2007 թվականի տվյալներով 1237 աշխատունակ տարիքի մարդկանցից (15-64 տարեկան) 876-ը տնտեսապես ակտիվ էին, 361-ը անգործունակ (ակտիվության ցուցանիշը 70,8 %, 1999 թվականին եղել է՝ 65,3 %)։ 876 աշխատունակ բնակիչներից 777-ը աշխատում էին (428 տղամարդ և 349 կին), անաշխատանք էին 99-ը (37 տղամարդ և 62 կին)։ 361 անգործունակ մարդկանցից 104-ը աշակերտներ կամ ուսանողներ են, 105-ը թոշակառու, 152-ը անաշխատունակ էին այլ պատճառներով ։
2008 թվականին կոմունայում հաշվվել են 683 հարկատու տնտեսություններ, որտեղ ապրել է 1988 մարդ։ Միջին եկամուտը մեկ մարդու հաշվով կազմել է 18 055 եվրո ։
Արտաքին հղումներ
Կատեգորիա:Ֆրանսիայի համայնքներ
Առաջին կանաչը (նկար, Օստրոուխով)
«Առաջին կանաչը» (Первая зелень), ռուս գեղանկարիչ Իլյա Օստրոուխովի նկարը։ Հեղինակը կտավը վրձնել է 1887 թվականին ։ Ըստ որոշ տվյալների այն ստեղծվել է 1888 թվականին ։ Յուղաներկով կտավի չափերն են՝ 71 × 105 սմ։ «Առաջին կանաչը» ստեղծագործությունն այսօր պահպանվում և ցուցադրվում է Տրետյակովյան պատկերասրահում ( 1468) (Մոսկվա, ՌԴ)։
Պատմություն
«Առաջին կանաչը» ստեղծագործության անդրանիկ ցուցադրությունը կայացել է 1888 թվականին Մոսկվայում։ Նույն թվականին այս կտավը հեղինակից գնել է Պավել Տրետյակովը։ Նախքան գնելը նկարը ցուցադրվել է 17-րդ Գեղարվեստական շրջիկ ցուցահանդեսների ընկերությունում, որն անցկացվում էր Պետերբուրգում և Մոսկվայում։ Իլյա Օստրոուխովը նկարի վրա ստեղծման տարեթիվը գրել է 1925 թվականին, երբ պատրաստվում էր Մոսկվայում իր անհատական ցուցահանդեսին։
Նկարագիր
Իլյա Օստրոուխովի «Առաջին կանաչը» ստեղծագործությունն առանձնանում է մանրամասնորեն կառուցված կոմպոզիցիայով և դետալների մտածվածությունով։ Առաջին պլանում հեղինակը նկարել է նոր-նոր տերևակալած երիտասարդ կեչիներ, որոնք աչքի են ընկնում ինտենսիվ-կանաչ գույնով, ինչպես նաև հողը, որը պատված է հյութեղ խոտածածկույթով։ Նկարի երկրորդ պլանում Օստրոուխովը խոտածածկն ու կանաչը սակավ հագեցած գույներով է պատկերել։ Խաղաղ ջրային մակերևույթի վրա երևում է շրջակայքի ծառաբների անդրադարձը։ Գետի ժապավենը ձգվում է հեռուները և խորանում անտառի մեջ, որն ընդգրկում է բնանկարի տարածությունը։
Գնահատականներ
Խորհրդային նկարիչ և արվեստաբան Իգոր Գրաբարը նշում է, որ «Ոսկե աշուն» ստեղծագործությունից մեկ տարի անց ստեղծված այս կտավն իր վրա է սևեռել համընդհանուր ուշադրությունը՝ Իլյա Օստրոուխովին բարձրացնելով ռուս գեղանկարիչների առաջին շարք ։
Արվեստաբան Ֆաինա Մալցևան գրել է, որ «Առաջին կանաչը» կտավում Օստրոուխովը կրկին անդրադարձել է վաղ գարնան թեմային, սակայն այս նկարում բնության զարթոնքն առավել արտահայտիչ է պատկերված, քան 1885 թվականին վրձնած «Վերջին ձյունը» կտավում ։
Արտաքին հղումներ
Կատեգորիա:1887 նկարներ Կատեգորիա:1888 նկարներ Կատեգորիա:Տրետյակովյան պատկերասրահի նկարներ Կատեգորիա:Ռուսաստանի արվեստ Կատեգորիա:Իլյա Օստրոուխովի նկարներ Կատեգորիա:Բնանկարներ
Դոլիոլա
Դոլիոլա  (Dogliola), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 411 մարդ (2008 թվականի տվյալներով)։ Բնակչության խտությունը՝ 37 մարդ/կմ²։ Տարածքը՝ 11 կմ²։ Փոստային ինդեքս` 66050։ Հեռախոսային կոդ` 0873։
Սան Ռոկոն համարվում է բնակավայրի հովանավորը։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆրանկոֆոնիայի միջազգային կազմակերպության անդամ երկրներ
Ֆրանկոֆոնիայի միջազգային կազմակերպության անդամ երկրներ, կազմակերպություն՝ իր մեջ մտնող երկրներով և այդ կազմակերպության մեջ նրանց ունեցած գործառույթներով։
Անդամ պետությունները տարբերվում են կազմակերպության մեջ իրենց ունեցած կարգավիճակով, իրենց պետության ու տարածքի բնութագրով։
Պետության և կառավարության անդամ
Անդամ պետությունը կամ կառավարությունը հանդիսանում է կազմակերպության լիիրավ անդամ, որը նրան երաշխավորում է մասնակցել Ֆրանկոֆոնիայի գագաթաժողովին, կոնֆերանսներին, ոլորտային նախարարության համաժողովներին, Ֆրանկոֆոնիայի մշտական խորհրդին, նրա համաժողովներին (քաղաքական, տնտեսական, համագործակցության, վարչական, ֆինանսական) ։
Այս կարգավիճակը անդամ պետությանը հնարավորություն է տալիս թեկնածուներին տալ պարտականություններ, OIF-ի անցկացված նստաշրջաններում հանդես գալ որպես թեկնածու և քվեարկել։ Պետությունների համար այս կարգավիճակը պարտավորություններ է ստեղծում ներդրումներ կատարելու համար OIF-ի բյուջե, որի չափը սահմանվում է նախարարական կոնֆերանսում։ Բացի դրանից նրանք կարող են կամավոր ներդրումներ անել բազմաոլորտ ֆոնդին (FMU) Ֆրանկոֆոնիայի համագործակցության համար։
Ասոցացված անդամ
Ասոցացիային մասնակցությունը թույլ է տալիս մասնակցել Ֆրանկոֆոնիայի գագաթաժողովին և Ֆրանկոֆոնիայի նախարարական համաժողովին։ Սակայն չի թույլատրվում մասնակցել քննարկմանը։ Նրանք մասնակցում են Ֆրանկոֆոնիայի մշտական խորհրդին (CPF) և նրանց հանձնաժողովներին՝ դրանցում ունենալով խորհրդակցական ձայն։ Երկու դեպքում էլ՝ դրանք լինեն հաստատությունների հավաքներ (որոնցում նրանք կարող են ներկա լինել) թե CPF-ի կոմիտեների նստաշրջաններ, նրանք փակ նստաշրջաններին չեն կարող ներկա լինել ։ Այս կարգավիճակը նրանց թույլատրում է հրավիրելու դեպքում մասնակցել այլ միջոցառումների, ներառյալ նախարարության ոլորտային կոնֆերանսներ, սիմպոզիումներ և այլ հանդիպումներ։ Նրանք կարող են օգտվել ոչ գաղտնի տեղեկություններից և փաստաթղթերից։ Ի տարբերություն պետությունների և կառավարության լիիրավ անդամների՝ ասոցացված անդամները չեն կարող կազմակերպել Ֆրանկոֆոնիայի հանդիպումներ։ Բյուջետային հարցերում նրանք պետք է նախարարական համաժողովի կողմից հաստատված ներդրում կատարեն և կամովին ներդրում անեն FMU-ում։
Դիտորդ
Դիտորդները կարող են մասնակցել գագաթաժողովին և նախարարական համաժողովին՝ առանց քննարկումներին մասնակցելու, սակայն նրանք կարող են զեկույց ներկայացնել այդ համաժողովին, եթե նախագահը համաձայն է։ Նրանք այցելում են CPF, բայց նրանց արգելում են խոսել և չեն ապահովում։ Նրանց թույլ չեն տալի սներկա գտնվել CPF-ի նստաշրջանին։ Ինչպես ասոցացված անդամին, այնպես էլ դիտորդներին թույլ չի տրվում մասնակցել բոլոր ատյանների փակ հանդիպումներին։ Նրանք չեն կարող   Ֆրանկոֆոնիայի հանդիպումներ անցկացնել թեկնածուներ, սակայն նրանք կարող են հրավիրվել  Ֆրանկոֆոնիայի միջոցառումներին, ինչպիսիք են ոլորտային նախարարական կոնֆերանսները։
Բյուջետային հարցերում դիտորդները չպետք է կանոնադրական վճարումներ կատարեն միջազգային կազմակերպության բյուջե, սակայն նրանք պետք է վճարումներ կատարեն։ Նրանք կամավոր կերպով կարող են վճարումներ անել FMU-ում։
Պետություն
Որպես միջազգային կազմակերպություն՝ OIF-ը հաստատվել է պետությունների կողմից, որոնց ճանաչել է միջազգային հանրությունը։ Հետագայում հարց է առաջացել, թե նրան (OIF) կարո՞ղ են մասնակցել ֆեդերատիվ պետությունները։
Հատուկ հյուր
Այս կարգավիճակը նախատեսված չէ Ֆրանկոֆոնիայի կանոնադրության մեջ, բայց նշված է «Պետությունների և կառավարությունների ղեկավարների՝ կոնֆերանսին անդամակցելու կանոնների և ձևերի մասին ֆրանսերեն լեզվով»։ Նախատեսված է անձանց կամ տեղական իշխանությունների համար։ Այսինքն՝ այլ պետությունների (միջազգային իրավունք) և դաշնային կառավարությունների (Կանադայի նահանգներ, Բելգիայի նահանգ) համար, որոնք օգտվում են սուվերենությունից։
Այս կարգավիճակը տրվում է նրանց․
Կարգավիճակը վերաբերվում է միայն բարձր մակարդակի հանդիպումներին և ամեն գագաթաժողովի ժամանակ պետք է նորացվի, հետևաբար կայուն չէ։ Հատուկ հյուրերը ներկա են անդրանիկ նիստերին, նաև համագործակցությանը վերաբերող նիստերին, սակայն խորհրդակցական ձայն չունեն և ընդունում են գագաթաժողովի փաստաթղթերը։ Հատուկ հյուրերը կարող են հրավիրվլ մասնակցելու սոցիալական և մշակութային միջոցառումներին։
Բելգիայի գործը և ֆրանսիական համայնքի կառավարությունը
Բելգիան Ֆրանկոֆոնիայի միջազգային կազմակերպության կողմից գրանցված է որպես  Բելգիայի դաշնային կառավարություն և Վալոնիա-Բրյուսելի դաշնային կառավարություն։ Երկու կառավարություններն էլ ունեն անդամության կարգավիճակ։
Ծանոթագրություններ
Կատեգորիա:Ֆրանկոֆոնիայի միջազգային կազմակերպություն Կատեգորիա:Ֆրանկոֆոնիայի միջազգային կազմակերպության անդամ երկրներ
Ֆրոյ Գուտիերես
Կենսագրություն
Ֆրոյը ծնվել է 1998 թվականի ապրիլի 27-ին Դալլասում։ Կիսով չափ մեքսիկացի է, տիրապետում է իսպաներենին և անգլերենին։ Ունի կրտսեր քույր և եղբայր ։ «Պատանի գայլը» հեռուստասերիալում խաղում է Նոլան անունով տղայի դերը։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի երաժիշտներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի մոդելներ
Սարի Սոլենցարա
Սարի Սոլենցարա (Sari-Solenzara), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Պորտո Վեքիո կանտոնի կազմի մեջ։ Հանդիսանում է Սարտեն շրջանը։
Բնակչություն
Համայնքի բնակչությունը 2008 թվականին կազմում էր 1227 մարդ։
Տնտեսություն
2007 թվականի տվյալներով 768 աշխատունակ տարիքի մարդկանցից (15-64 տարեկան) 460-ը տնտեսապես ակտիվ էին, 308-ը անգործունակ (ակտիվության ցուցանիշը 59,9 %, 1999 թվականին եղել է՝ 62,9 %)։ 460 աշխատունակ բնակիչներից 387-ը աշխատում էին (232 տղամարդ և 155 կին), անաշխատանք էին 73-ը (23 տղամարդ և 50 կին)։ 308 անգործունակ մարդկանցից 58-ը աշակերտներ կամ ուսանողներ են, 73-ը թոշակառու, 177-ը անաշխատունակ էին այլ պատճառներով ։
2008 թվականին կոմունայում հաշվվել են 446 հարկատու տնտեսություններ, որտեղ ապրել է 967 մարդ։ Միջին եկամուտը մեկ մարդու հաշվով կազմել է 14 005 եվրո ։
Տրիպոլիի պաշարում (1271)
դառՏրիպոլիի պաշարում 1271 թվականին մամլուքները պաշարում են Տրիպոլի բերդաքաղաքը։ Այս պաշարումը դարձավ մամլուքների խաչակիրներին վռնդելու քաղաքականության շարունակությունը։
Նախապատմություն
XIII դարի կեսին խաչակիրները արդեն կորցրել էին իրենց վաղեմի ամուր դիրքերը արևելքում, իսկ 1271 թվականին խաչակրաց պետությունները մեկ ենթարկվում էին հարավից գրոհող մամլուքների հարձակումներին, մեկ էլ՝ արևելքից գրոհող մոնղոլների հարձակումներին, եթե դրան էլ գումարենք եվրոպական երկրներ բավարար աջակցություն ստանալը կարելի է ասել, որ խաչակիրների վիճակ օրհասական էր։ 1260 թվականին Բոհեմունդ VI-ը իր աներ՝ Հեթում Ա թագավորի հորդորով հանձնում է Անտիոքը և Տրիպոլին մոնղոլների սյուզերենության տակ, իսկ իր զորքին ուղարկել մոնղոլյան բանակ մուսուլմանների դեմ մարտնչելու։ Մոնղոլներին հաջողվում է հաղթել Աբբասսյանններին և Այուբյաններին, այդ հաղթանակներն էլ նպաստում են Եգիպտոսում Մամլուքների սուլթանության հիմնադրմանը։ Սակայն, նախքան Պաղեստինից դեպի Եգիպտոս հարձակումը, մոնղոլները ստիպված եղան վերադառնալ Կարակորում, նոր մեծ խան ընտրելու։ Մոնղոլական բանակի մի մասը Կիտբուկայի հրամանատարությամբ մնաց Սիրիայում և մասնակցեց Պաղեստինում ծավալվող ռազմական գործողություններին։ Խաչակիրները և մամլուքները զինադադար զինադադար, ինչը մամլուքներին թույլատրեց խաչակիրների տարածքով առաջանալ դեպի հյուսիս, իսկ 1260 թվականին Այն Ջալութի ճակատամարտում տարած հաղթանակը, ժամանակավորապես ազատեց մամլուքների ձեռքերը Պաղեստինում։ Երբ մոնղոլական բանակի հիմնական ուժերը 1262 թվականին վերադարձան, այդպես էլ չկարողացան վրեժ լուծել պարտության համար։ Ընդ որում, մամլուքները խաչակիրների ձեռքից սկսեցին վերադարձնել Լևանտի մյուս մասը։ 1244 թվականին Երուսաղեմը գրավելուց հետո, եգիպտական մամլուքները սկսեցին մեկը մյուսի հետևից նվաճել խաչակիրների բերդերը։
1268 թվականին մամլուքները պաշարեցին և նվաճեցին Անտիոքը, արդյունքում Բոհեմունդ VI-ի ձեռքում մնաց միայն Տրիպոլին։ Բայբարս I-ը Բոհեմունդ VI-ին ուղղված նամակում, սուլթանը սպառնում է ամբողջովին վերացնել խաչակիրներին և հրճվում է նրանց ու մոնղոլների առաջնորդ՝ Աբակայի դաշինքի վրա։
"«Մեր դեղին դրոշները փոխարինեցին քո կարմիրներին, և զանգերի ձայները փոխարինվեցին "Ալլահ Ակբար"-ով(...) Նախազգուշացրեք ձեր եկեղեցինները, և պատերը սպասարկողներին, որ շուտով մեր պաշարողական մեքենաները կզբաղվեն նրանցով, ձեր ասպետներին տեղեկացրեք, որ շուտով մեր սրերը կմտնեն իրենց տներ(...) Մենք կտեսնենք, թե ինչ գին ունի ձեր դաշինքը Աբակայի հետ»"
Պաշարում
Բոհեմունդ VI-ը զինադադարի խնդրանքով դիմեց սուլթանին։ Սակայն Բայբարս I-ը նրա թուլամորթության վրա հռճվալով պատասխանեց, որ կկնքի հաշտություն, եթե կոմսությունը հոգա մամլուքների ընկերության բոլոր ծախսերը։ Բոհեմունդ VI-ը այնքան հպարտ էր, որ հրաժարվեց առաջարկից։ Այդ ժամանակ մամլուքները արդեն պաշարել էին քաղաքը, բայց միևնույն ժամանակ հասան տեղեկություններ, որ Անգլիայի արքա Էդուարդ I-ի գլխավորությամբ խաչակիրները ժամանել են Սուրբ Երկիր։ Էդուրադ I-ը 1271 թվականի մայիսի 9-ին մտել էր Աքքա, որտեղ նրան միացավ Բոհեմունդ VI-ը իր զարմիկ՝ Գուգո III-ի հետ միասին ։
Բայբարս I-ը ընդունեց Բոհեմունդ VI-ի զինադադարի առաջարկը և դադարեցրեց Տրիպոլիի պաշարումը, դրա փոխարեն կենտրոնացրեց իր ուժերը Դամասկոսում, պատրաստվելով ապագա մարտին։ Էդուարդ I-ը քայլեր ձեռնարկեց մոնղոլների հետ համատեղ ռազմական գործողություններ սկսելու համար, սակայն մոնղոլները զբաղված էին ներքին հակամարտություններով, իսկ միայն Էդուարդ I-ի սեփական ուժերը բավարար չէին մամլուքների դեմ արդյունավետ պայքար կազմակերպելու համար։ Հետևաբար նա որոշում է հաշտության պայմանագիր կնքել մամլուքների հետ և վերադառնալ Անգլիա։
Հետևանքներ
Հաջորդ խոշոր ռազմական գործողությունները Տրիպոլիի կոմսության դեմ տեղի են ունեցել 1289 թվականին մամլուքների սուլթան Կալաունի հրամանատարությամբ։ Վերջինիս հաջողվեց պաշարել և գրավել Տրիպոլին` այսպիսով ոչնչացնելով Տրիպոլիի կոմսությունը։ Այնուհետև նա նախաձեռնեց պաշարել խաչակիրների վերջին խոշոր ամրոց` Սեն Ժան դե Ակրը, սակայն պաշարումը դեռ չսկսած՝ 1290 թվականին մահացավ։ Աքքայի նվաճումն 1291 թվականին իրականացնում է նրա որդի Հալիլ ալ Աշրաֆը։
Ծանոթագրություններ
Կատեգորիա:Խաչակիրների կոմսություններ Կատեգորիա:Տրիպոլիի կոմսություն Կատեգորիա:Խաչակիրների ճակատամարտեր
Կազականդիտելլա
Կազականդիտելլա (Casacanditella), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 1330 մարդ։ Բնակչության խտությունը՝ 111 մարդ/կմ²։ Տարածքը՝ 12 կմ²։ Փոստային ինդեքս` 66010։ Հեռախոսային կոդ` 0871։
Ծանոթագրություններ
Կատեգորիա:Իտալիայի բնակավայրեր
Դեղին աստղ
Դեղին աստղ կամ Լատա (նաև՝ «դեղին նշան» կամ «անարգանքի նշան» ), հատուկ տարբերիչ նշան, որ նացիստների հրամանով պարտավոր էին կրել Գերմանիայի տիրապետության տակ գտնվող տարածքների հրեաները Հոլոքոստի ժամանակաշրջանում։ Լատաները կոչված էին առանձնացնելու հրեաներին հասարակական վայրերում ։
Հրեաների առանձնացման նշաններ
Միջնադարում իսլամադավան ու քրիստոնեական երկրներում հրեաների համար գոյություն են ունեցել տարբերիչ նշաններ, որոնք կազմել են հակասեմական քաղաքականության մաս ըստ կրոնական պատկանելության ։ 1933 թվականին նացիստները, իշխանության գլուխ անցնելով Գերմանիայում և օկուպացնելով մի շարք այլ երկրներ ու տարածքներ, վերսկսել են հրեաների առանձնացման պրակտիկան, սակայն արդեն ռասայական չափանիշների հիման վրա։
Նացիստների պահանջները
Ամենից հաճախ լատան պատրաստվում էր դեղին կտորից, հիմնականում վեցաթև աստղի ձևով ։
Իլհամ Ալիևի նախագահություն
Ընտրություններ
2003 թվականի հոկտեմբերի 15-ին Ադրբեջանում տեղի են ունեցել հինգերորդ նախագահական ընտրությունները։ Նույն թվականի հուլիսին ԿԸՀ-ն գրանցել էր Հեյդար Ալիևի թեկնածությունը, որն այդ պահին կատարում էր իր նախագահության երկրորդ ժամկետը։ Իլհամ Ալիևը նույնպես առաջադրել էր իր թեկնածությունը։ Բացի Ալիևներից, ընտրություններին մասնակցել են ընդդիմադիր «Մուսավաթ» կուսակցության առաջնորդ Իսա Ղամբարը, Ադրբեջանի ազգային անկախության կուսակցությունից Էթիբար Մամեդովը, «Ազգային միասնություն» կուսակցությունից Լալա Շևքեթը, «Արդարություն» կուսակցությունից Իլյաս Իսմայիլովը, «Քաղաքացիական համերաշխություն» կուսակցությունից Սաբիր Ռուստամխանլին, «Ժողովրդական ճակատ» կուսակցությունից Գուդրատ Հասանգուլիևը և «Ժամանակակից Մուսավաթ» կուսակցությունից Հաֆիզ Հաջիևը ։ Հոկտեմբերի 2-ին առողջական վիճակի պատճառով Հեյդար Ալիևը հանել է իր թեկնածությունը։ Ընտրություններում հաղթանակ է տարել Իլհամ Ալիևը։ Այս մասին հոկտեմբերի 28-ին հայտարարել Էր Ադրբեջանի Սահմանադրական դատարանը ։ 2003 թվականի հոկտեմբերի 31-ին «Հանրապետություն» պալատում տեղի է ունեցել Իլհամ Ալիևի երդմնակալության արարողությունը, որին մասնակցել են Միլի Մեջլիսի պատգամավորներ, քաղաքական կուսակցությունների, հասարակական կազմակերպությունների ներկայացուցիչներ, զինծառայողներ, կրոնական գործիչներ, ինչպես նաև արտասահմանյան երկրների ներկայացուցիչներ՝ Վրաստանի նախագահ Էդուարդ Շևարդնաձեն, Ռուսաստանի Դաշնային ժողովի Դաշնության խորհրդի նախագահ Սերգեյ Միրոնովը, Թուրքիայի փոխվարչապետ Աբդուլաթիֆ Շեներին, Իրանի փոխնախագահ Սեյիդ Մոհամադալի Աբթահին և Ուկրաինայի վարչապետ Վիկտոր Յանուկովիչը։
Դեղին աստղ
Նացիստների պահանջները
Հրեաները լատաները պիտի վերնահագուստի վրայից կրեին առջևից ու հետևից նրա համար, որ նացիստների ռասայական քաղաքականությանը համապատասխան հնարավոր լիներ հրեաներին տարբերել էթնիկական այլ ծագում ունեցող մարդկանցից։
Իլհամ Ալիևի նախագահություն
Ընտրություններ
2008 թվականի դեկտեմբերի 16-ին Ադրբեջանում նախագահական ընտրություններ են տեղի ունեցել։ Քվեարկությունների ընթացքում Իլհամ Ալիևը հավաքել է 82,6-ից մինչև 85,7 % ձայն ։ Ադրբեջանում նախագահական ընտրությունների հաղթող է դարձել Իլհամ Ալիևը՝ հավաքելով ձայների 88,73 %-ը ։ 2008 թվականի հոկտեմբերի 24-ին տեղի է ունեցել նախագահ Իլհամ Ալիևի երդմնակալության արարողությունը ։ Արարողության ժամանակ նախագահը պատմել է նախորդ 5 տարիների կատարած աշխատանքի, ինչպես նաև առաջիկա 5 տարիների ծրագրերի մասին ։ Միջոցառմանը մասնակցել են Ադրբեջանի այլ կուսակցությունների ներկայացուցիչներ, Վրաստանի նախագահը, Ռուսաստանի Դաշնության նախագահի աշխատակազմի ղեկավար Սերգեյ Նարիշկինը, Թուրքիայի փոխվարչապետ Ջամիլ Չիչեքը և այլ օտարերկրյա ներկայացուցիչներ  ։ 2013 թվականի հոկտեմբերի 19-ին Ադրբեջանի խորհրդարանում (Միլի մեջլիս) տեղի է ունեցել Իլհամ Ալիևի երդմնակալության արարողությունը, որը հոկտեմբերի 9-ին կայացած քվեարկության արդյունքում ընտրվել է երկրի նախագահի պաշտոնում։
Դեղին աստղ
Նացիստների պահանջները
Լատաներից ացի նացիստները հաճախ պահանջում էին, որ հրեաները կրեն վեցաթև աստղերով սպիտակ թևկապեր, իսկ երբեմն նաև վրակարվածք տան ու բնակարանի համարով ։
Իլհամ Ալիևի նախագահություն
Ընտրություններ
2019 թվականին OpinionWay ֆրանսիական հետազոտական ինստիտուտը հարցում է անցկացրել ադրբեջանցի ժողովրդի շրջանում՝ անդրադառնալով երկրում վերջին նախագահական ընտրություններից հետո մեկ տարվա ընթացքում տեղի ունեցած գործընթացներին ։ Հարցման արդյունքներով մասնակիցների ավելի քան 85 %-ը դրական է արտահայտվել Իլհամ Ալիևի գործունեության մասին ։